GiliGold/VAD_KnessetCorpus huggingface dataset:
דב צור: חלק ממנו הולך לתוכנית ההשקעות לפי מה שמאשר לנו הממונה על התאגידים ברשות המים והחלק האחר שפנוי יוכל לחול על דיבידנד לרשות המקומית והרשות המקומית תעשה בזה שימוש בתקציבה.
שלמה דולברג: לפי הצעת החוק הדיבידנד כמובן פטור ממס.
משה גפני: אין מציאות של להוזיל את מחירי המים?
דב צור: אני יכול לומר לך שאנחנו בראשון פנינו בדרישה, בגלל הרווח.
דב צור: לפני שנכנס כל המנגנון הזה של ועדת ניסן, פנינו ואמרנו שיש לנו רווחים עודפים ואני רוצה להוריד את מחירי המים לתושבים אבל לא אישרו לי ואפילו הגשתי בג"ץ על זה שהוא תלוי ועומד.
דב צור: לא אישרו לי להוריד וההחלטה של הכנסת הייתה שאתם לא רוצים להוריד את מחירי המים באופן דיפרנציאלי בכל תאגיד או בכל רשות שלא תושבי ראשון ישלמו פחות מאשר ישלמו התושבים בקריית שמונה והחלטתם לתקן את זה באמצעות מחירי העלויות שאנחנו משלמים לחברת מקורות עבור קבלת המים.
דב צור: זאת אומרת, יש תעריף אחיד ארצי, זה מה שבעצם קבעתם, וכל רשות משלמת אחרת את עלות המים לפי מיקומה ולפי כל מיני תנאים כאלה ואחרים.
דב צור: דרך זה המנגנון של פיצוי נגיד לישוב ערבי שם אספקת המים היא יותר יקרה.
דב צור: זאת אומרת, אני חשבתי שאם לא נותנים לי לחלק דיבידנד ויש לי רווחים עודפים – אני צריך לשלם מס עליהם, חלילה – אז אני מוכן להוריד את מחירי המים לתושבים אבל התקבלה עמדה עקרונית ערכית שאומרת מחיר אחיד למים בכל הארץ.
מגלי והבה: ודאי.
מגלי והבה: כי מס הכנסה צריך לחיות.
דב צור: זה לא השיקול הזה.
דב צור: אני חושב שהשיקולים היו אחרים.
מגלי והבה: זה הרי מס עקיף שאתם לוקחים.
מגלי והבה: אתה לא מתכחש לזה שזה מס עקיף.
אלון מסר: למה מס עקיף?
מגלי והבה: כי מחירי המים הם לא בהתאם למחיר האמיתי שלהם.
דב צור: זה אילוץ.
מגלי והבה: אתם מעלים מחירים כדי לאסוף כסף.
משה גפני: אני תומך בחוק הזה.
משה גפני: החוק הזה הוא חוק נכון.
משה גפני: צריך להוריד את מס החברות.
משה גפני: אני חושב שזה דבר נכון.
משה גפני: אני לא מצביע היום ויכול להיות שנעשה ישיבה בשבוע הבא.
משה גפני: אנחנו צריכים להחליט לגבי מה שהולך לקרות בישיבת הממשלה.
דב צור: אני אסביר לכבודו מה המשמעות של זה, כרואה חשבון ולא כראש עיר.
משה גפני: אין לי מה לעשות עם זה היום כי זה יום אחרון של המושב.
דב צור: לפחות זה יעבור את זה.
משה גפני: נעביר זה.
דב צור: ההבדל בין עירייה לבין ממשלה הוא שלנו אין תקציב דו שנתי אלא יש לנו תקציב שנתי והוא נגמר בדצמבר.
משה גפני: אתה יודע שאני לא מתערב בעבודת עיריית ראשון לציון.
משה גפני: אני חושב שאתה עושה עבודה מצוינת.
דב צור: אני רק מבקש.
משה גפני: גם אני מבקש מראשון.
דוד ביטן: כבוד היושב ראש, אפשר להעביר את זה היום במליאה.
דב צור: בוא נעשה את זה הדדי.
דב צור: אתה יודע שבקשה שלך מראשון היא כמו פקודה.
משה גפני: אני לא יכול להעביר את זה היום במליאה.
משה גפני: אני יודע מה אני אומר.
משה גפני: חוץ מזה, אם אפשר להעביר את זה במליאה, אני אעביר את זה במליאה.
משה גפני: אני יכול לכנס את הוועדה.
משה גפני: מי שדיבר אתי, אני עוד אדבר אתו.
משה גפני: אני לא רוצה לעשות עכשיו הפסקה אבל אם תהיה אפשרות טכנית לעשות את זה, נעשה.
דוד ביטן: יש אפשרות.
דוד ביטן: אני אומר לך שיש.
משה גפני: אתה יושב ראש הכנסת?
דוד ביטן: אבל יש.
דוד ביטן: טיפלנו בזה.
משה גפני: אני הולך לבדוק במה טיפלתם.
משה גפני: אתה יכול לבוא לכאן יותר?
דב צור: הוא יבוא לכאן.
דב צור: זה עניין של זמן.
דב צור: זה עניין טכני.
משה גפני: אני רוצה לדעת האם יהיה אפשר להעביר בחוק הזה גם את ההמלצה שהרשות המקומית יכולה לתת הנחות מטעמים סוציאליים.
אלון מסר: ההמלצות של צוות המשרד דיברו על כך ששר הפנים צריך לאשר - זה לא חלק מחקיקה של מסים – לרשות לתת את ההנחות.
אלון מסר: זאת סמכותו.
אלון מסר: זאת לא סמכות שר האוצר.
שגית אפיק: לשם כך חייבים תיקון חקיקה.
דב צור: יש לו סמכות.
דב צור: לא צריך.
מגלי והבה: עכשיו הבנו אדוני שזה חוק שמתאים לראשון לציון.
דב צור: אני מדבר בדיוק על מה שאתה מדבר.
מגלי והבה: תבוא למקומות עליהם אני מדבר.
דב צור: תשמע מה אני מציע ותבין.
מגלי והבה: אני מבין כמה יפרישו לך כרגע וכמה כספים יחזירו לך.
מגלי והבה: הבנו את הסיפור.
משה גפני: אני מבקש ממנהל הוועדה לבקש אישור מיושב ראש הכנסת.
משה גפני: המליאה מתחילה ב-11:00 ואני מבקש לבקש אישור יושב ראש הכנסת לדון במשך היום בוועדה, בשעה שאין הצבעות כמובן.
משה גפני: אני מבקש לבקש אישור לעניין הזה.
טמיר כהן: יצא לדרך.
משה גפני: אני הולך לבדוק מה שאמר כאן סגן ראש עיריית ראשון.
משה גפני: יש לי עוזרים פרלמנטריים.
משה גפני: אם בראשון משעמם לך, אני מבקש שתבוא לכאן.
משה גפני: אמרתי - מה שאני לא נוהג להגיד - שאני תומך בחוק הזה.
דוד ביטן: תעביר את זה היום.
משה גפני: יש לי כאן עוד כמה דברים לעשות.
משה גפני: אני שואל לגבי העניין הזה, כדי להביא את ההמלצה הזאת שאמר דב צור וזה קנה אותי הדבר הזה.
משה גפני: הוא אומר שהוא הלך לבג"ץ כי הוא רוצה לתת הנחות במים כי יש לו רווחים.
משה גפני: נורא מתאים לאידיאולוגיה שלי ושל כל חברי ועדת הכספים.
משה גפני: היו וזה נמצא בהמלצות ועדת ניסן, שאפשר לתת הנחות מטעמים סוציאליים, אתם פשוט לא יכולים לתאר לעצמכם איזה בכיות יש כאן של אנשים שאינם יכולים לעמוד במחירים האלה כאשר מחירי המים קפצו פי שלושה.
משה גפני: אנשים שבאמת אין להם לחם לאכול.
משה גפני: אני שואל האם אני יכול לצרף לחוק הזה את המלצת ועדת ניסן שהרשות המקומית רשאית או תאגיד המים רשאי לתת הנחות מטעמים סוציאליים.
אלון מסר: ההמלצות מדברות על שר הפנים שיכול לתת הנחיות.
משה גפני: "הצוות ממליץ למשרד הפנים לאשר הנחות לצרכני מים מטעמים סוציאליים".
אלון מסר: זה לא קשור לחקיקה הזאת.
משה גפני: שגית, היועצת המשפטית, שר הפנים רשאי בלי תיקון חקיקה לתת הנחות לצרכני מים מטעמים סוציאליים?
שגית אפיק: למיטב הבנתי, לא.
שגית אפיק: בלי חקיקה, אי אפשר.
אלון מסר: תעריף המים יישאר קבוע.
אלון מסר: מה שאפשרי זה שתעריף המים יישאר קבוע לאזרח ואז הוא יכול לבוא לעירייה לצורך העניין או לאיזשהו מנגנון והעירייה תאמר שחלק מהתשלום היא תסבסד כפי שהיא תראה לנכון.
אלון מסר: המחיר של המים יגלם את מחיר העלות הארצי כפי שנקבע לכל אזרחי מדינת ישראל.
אלון מסר: אם עירייה מסוימת רוצה להשתמש ברווחים שלה כדי אחר כך לממן חלק מחשבונות המים של התושבים ולסבסד אותם בצורה כזאת, זה לא להוריד את התעריף אלא לסבסד אותו, זה באחריות שר הפנים לאשר את זה.
אלון מסר: זה המנגנון עליו דובר בהמלצות.
דב צור: אני רוצה לומר שכל עוד נושא המים היה ברשויות המקומיות והיה עודף שגם היום הוא נמצא אלא שהוא נמצא בתוך התאגיד, הייתה ברשויות מקומיות ועדה שנקבעה ועדת חריגי מים לעניינים סוציאליים שהיא מקבילה במידה רבה לעבודת הוועדה שנותנת הנחות בארנונה למקרים סוציאליים.
דב צור: במסגרת זאת אנחנו פעלנו.
דב צור: הוועדה הזאת פעלה ולמעשה פועלת עד היום אבל רק לגבי סכומי חובות שחבים תושבים בגין מים לעירייה, אבל היא לא יכולה לתת במסגרת הסיכום של התאגידים .
משה גפני: מה צריך לעשות כדי לאפשר לתאגידים?
דב צור: אנחנו סבורים שזאת סמכות של שר הפנים לאפשר את המשך קיום הוועדה.
דב צור: האוצר אמר בדיונים של הוועדה – הם היו מאוד הגונים – שאם יש לנו את הכסף ואנחנו מוכנים לתת את ההנחות, לא הורדת מחיר המים אלא הנחות במקרים סוציאליים, זה בסדר.
אפרת פרוקצ'יה: אני רוצה לציין שהעניין הזה עלה במסגרת ועדת ניסן ולא הוכרע שום דבר בעניין הזה.
אפרת פרוקצ'יה: זה נאמר.
שגית אפיק: מה זה נאמר?
שגית אפיק: זה בהמלצות.
אפרת פרוקצ'יה: לא.
אפרת פרוקצ'יה: ההמלצות היו לבחון את העניין.
אפרת פרוקצ'יה: כמובן שהסמכות היא של שר הפנים שיכול להיות שהוא יתיר או לא.
אפרת פרוקצ'יה: אני לא מכירה את המטריה.
משה גפני: האמת היא שלקרוא בלי נקודות אני קצת מתקשה, אבל תקני אותי אם אני טועה.
משה גפני: המלצות הוועדה: "הצוות ממליץ למשרד הפנים לאשר הנחות לצרכני מים מטעמים סוציאליים".
משה גפני: לאשר.
אפרת פרוקצ'יה: המליץ לאשר.
אפרת פרוקצ'יה: בדיוק.
אפרת פרוקצ'יה: ממליץ לאשר.
משה גפני: לא לבחון.
משה גפני: אמרת לבחון.
אפרת פרוקצ'יה: במסגרת ועדת ניסן היו מספר דברים שסוכמו.
אפרת פרוקצ'יה: בנוסף לדברים שסוכמו, היו מספר דברים שהתחייבנו לבחון אותם ולהמליץ עליהם.
אפרת פרוקצ'יה: זה מסוג הדברים שאנחנו מבחינתנו, מבחינת משרד האוצר, מוכנים להמליץ.
אפרת פרוקצ'יה: הסמכות לאשר או לא לאשר נתונה לשר הפנים שכרגע לא נמצא כאן, בהתאם לחקיקה שתלויה בו.
אפרת פרוקצ'יה: אין לי מושג אם ניתן לעשות את זה או לא ניתן לעשות את זה.
אפרת פרוקצ'יה: מי שייתן את הדעת לעניין הזה, זה שר הפנים.
משה גפני: היועצת המשפטית של הוועדה, איך עושים את זה?
שגית אפיק: לדעתי בחקיקה.
שגית אפיק: איזה סמכות יש לשר הפנים?
שלמה דולברג: אם ייתנו לי רשות דיבור, אני אסביר לך.
אלון מסר: התעריף לא אמור להשתנות.
אלון מסר: לא הייתה הנחה מהתעריף לרשויות מסוימות.
אלון מסר: מה שהצוות המליץ עליו הוא שבמידה ורשות מקומית תרצה על התעריף הקבוע כמו היום, הרשות המקומית תשלם מעצמה, מכספה, חלק מתשלום התושבים.
אלון מסר: זאת אפשרות ששר הפנים יכול לבחון אותה.
משה גפני: רבותיי, אני עושה הפסקה בדיון הזה.
משה גפני: אני עובר לרגע לסעיף האחרון בסדר היום: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.
משה גפני: אנחנו עוברים לסעיפים 4 ו-5 שבסדר היום: תקנות הפיקוח על שירותים פיננסיים (קופות גמל) (כללים לניהול קופת גמל מרכזית לקצבה), התשע"ב-2012 ותקנות מס הכנסה (כללים לאישור ולניהול קופות גמל) (תיקון), התשע"א-2011.
הראל שרעבי: אגף שוק ההון במשרד האוצר.
הראל שרעבי: בדיון הקודם התבקשנו על ידי הוועדה לדון לגבי הוספת נציגים בדירקטוריון החברה שמנהלת קופת גמל מרכזית לקצבה.
הראל שרעבי: ניהלנו דיונים עם ההסתדרות בהקשר הזה ואנחנו מוכנים להציע שיהיה נציג עובדים בחברה המנהלת ובדירקטוריון של החברה המנהלת ונציג מעבידים.
הראל שרעבי: יש לנו כבר הצעת נוסח.
משה גפני: תאמר שוב בבקשה מה ההצעה שלכם.
הראל שרעבי: ההצעה שלנו שבדירקטוריון של חברה שמנהלת קופת גמל מרכזית לקצבה בלבד – היא לא מנהלת עוד קופות מסוגים אחרים – יתאפשר מינוי של נציג אחד של עובדי העמית בקופה ונציג אחד של העמית בקופה.
הראל שרעבי: המגבלה של נציג אחד לעובדים ונציג אחד למעביד תחול גם אם החברה המנהלת מנהלת יותר מקופה אחת.
ענת מימון: זה מצב שקיים?
הראל שרעבי: זה המצב הקיים היום.
הראל שרעבי: זאת ההצעה שלנו.
שכיב מוראד שנאן: מה הרכב הדירקטוריון היום?
הראל שרעבי: יש נציגים של החברה המנהלת ונציגים חיצוניים.
שכיב מוראד שנאן: יש שם חרדים?
הראל שרעבי: אין מינוי לפי מגדרים.
הראל שרעבי: הדרישות הן בדרך כלל דרישות מקצועיות, השכלה וכדומה.
שכיב מוראד שנאן: צריך להסכים לזה בתנאי שנציג העובדים יהיה בן מיעוטים ונציג העמית יהיה חרדי.
פניה קירשנבאום: אתם עכשיו לוקחים ומעבירים את הקופות למערכת אחרת או שנשארים באותה מסגרת בה נוהלו קודם לכן?
הראל שרעבי: המצב כיום הוא שיש קופת גמל מרכזית לקצבה רק לחברת החשמל.
הראל שרעבי: יש גופים נוספים שצריכים להקים קופות כאלה מכוח הוראות דין.
הראל שרעבי: בנמלים, אם אני לא טועה, זה מנוהל בתור חשבון נאמנות.
הראל שרעבי: אני חושב שגם בדואר זה משהו דומה.
הראל שרעבי: זה לא בתוך קופה.
פניה קירשנבאום: בדקתם שהיכן שמנהלים זה לא טוב?
הראל שרעבי: זאת לא שאלה של רווחיות או לא רווחיות אלא השאלה היא מה הוראות הדין אומרות.
הראל שרעבי: הוראות הדין אומרות שחובה להקים קופת גמל מרכזית לקצבה.
הראל שרעבי: זה לא שאלה של שיקול דעת שלנו.
הראל שרעבי: אנחנו לא כופים על אף אחד להקים.
הראל שרעבי: כל מה שאנחנו עושים בתקנות האלה, אנחנו מאפשרים את ההקמה למי שירצה להקים.
פניה קירשנבאום: ומי שלא רוצה להקים?
הראל שרעבי: אין כפיה.
הראל שרעבי: לא חייבים להקים קופת גמל.
הראל שרעבי: אגב, זה נכון לכל קופה.
משה גפני: מה השינויים הנוספים?
הראל שרעבי: עוד שני שינויים ביחס לנוסח שהועבר לוועדה.
הראל שרעבי: השינוי הראשון מתייחס לתקנה 6 בתקנות.
הראל שרעבי: בתקנה 6 כתוב עכשיו ש"אין בתקנות אלה כדי להעביר אל קופת גמל מרכזית לקצבה את מחויבות העמית לפי הסדר פנסיה תקציבית".
הראל שרעבי: ניסינו לומר כאן שכאשר המעביד את הכספים לקופה, הקופה לא מקבלת את האחריות לפנסיה התקציבית.
הראל שרעבי: הצד השני של המטבע בהקשר הזה הוא שהאחריות נשארת אמנם אצל המעביד מכוח יחסי העבודה שלו עם העובדים, אבל אנחנו סבורים שבתקנות האלה לא ניתן לקבוע הוראות שמתייחסות ליחסי עבודה בין עובד למעביד ולכן לא חזרנו על הנוסח שקיים בתקנות כיום שאומרות שהפקדות המעביד לקופה לא יבואו במקום ההתחייבות שלו לעובדים.
הראל שרעבי: זאת עמדתנו בהקשר הזה אבל אנחנו לא חלוקים על המהות בהקשר הזה שההפקדה לקופה לא פוטרת את המעביד מהמחויבות שלו.
הראל שרעבי: אני אחזור על דבריי.
הראל שרעבי: להבנתנו, לאור העובדה שהתקנות האלה הן תקנות שמסדירות הוראות ביחס לקופת הגמל, אנחנו לא יכולים, מבחינת סמכות, להגיד בהם דברים שנוגעים ליחסי עבודה.
הראל שרעבי: מבחינתנו, ככל שהוועדה תחליט כך, אין מניעה לומר את האמירה שיש בתקנות מס הכנסה היום שאומרת שהפקדות העמית בקופה לא יבואו במקום המחויבות שלו.
הראל שרעבי: אם הוועדה מעוניינת להכניס את זה לתקנות, אנחנו מוכנים לקבל את זה.
ענת מימון: יש כאן מישהו ממשרד המשפטים?
ענת מימון: הראל, אתם יודעים מה העמדה שלהם לגבי זה?
אפרת פרוקצ'יה: הם יאמרו מה שאנחנו אומרים.
אפרת פרוקצ'יה: עקרונית אנחנו מפקחים על קופות הגמל.
קריאה: ולא מתערבים.
אפרת פרוקצ'יה: לגבי הזכויות והחובות של המעסיק כלפי העובד שלו.
קריאה: מצד שני, זה קיים היום בתקנות.
ענת מימון: זה שזה קיים היום בתקנות, זה לא אומר.
הראל שרעבי: לא דיברנו אתם על כך.
הראל שרעבי: נכניס את זה בנוסח.
הראל שרעבי: מבחינתנו אין בעיה להכניס את זה בנוסח.
קריאה: זה משנה מאוד.
הראל שרעבי: אני לא יודע.
הראל שרעבי: אני לא משפטן.
משה גפני: אפשר להכניס לנוסח?
הראל שרעבי: כדי שכולם יהיו רגועים, אני אקריא את הנוסח שכתוב היום בתקנות מס הכנסה: "תשלומי מעביד לקופת גמל מרכזית לקצבה, לא יבואו במקום מחויבות העמית לתשלום קצבה לעובדיו".
הראל שרעבי: אני חושב שאפשר גם להשאיר את הנוסח שכתוב עכשיו ולהוסיף את זה בנוסף.
הראל שרעבי: כלומר, האחריות עוברת לקופה והיא גם אצל המעביד.
הראל שרעבי: אני אומר שתי אמירות כשאחת מהן היא לגבי הקופה ואז זה יותר נוח.
הראל שרעבי: זאת ההצעה שלנו ואני חושבת שהיא מקובלת גם על ההסתדרות.
הראל שרעבי: הנקודה האחרונה ששונה מהנוסח שהוגש לוועדה מתייחסת למשך הזמן שבו ניתן להשלים כספים בשל גמלאים, או כפי שהם קוראים בתקנות בשל מקבלי קצבאות.
הראל שרעבי: התקנות למעשה מסמיכות את הממונה לקבוע תוך כמה זמן צריך להפקיד כספים, להשלים מה שחסר בגין מקבלי קצבאות ובגין עובדים.
הראל שרעבי: ההסתדרות ביקשה שביחס לגמלאים הקביעה תהיה בתקנות, שתינתן סמכות לממונה להאריך את המועד שנקבע בתקנות בשנה בנסיבות מיוחדות ואנחנו מקבלים את הבקשה שלהם.
הראל שרעבי: יש לנו נוסח ואם צריך, אני אקריא אותו עכשיו.
הראל שרעבי: לאחר תקנה2(ב) נוסיף עוד תקנת משנה שתאמר: "על אף האמור בתקנת משנה (ב), המועד להעברת הסכום החסר כאמור באותה תקנת משנה לעניין מקבלי קצבאות לא יעלה על שנתיים מתום התקופה שבשלה נערך המאזן האקטוארי כאמור בתקנת משנה (ב) ואולם הממונה רשאי להאריך את המועד האמור בשנה בנסיבות מיוחדות".
הראל שרעבי: זאת ההצעה כפי שביקשה ההסתדרות ואנחנו מקבלים אותה.
הראל שרעבי: עם הנוסח הזה אנחנו יכולים לחיות.
הראל שרעבי: זה בעיניי סוגר את כל אי ההסכמות.
אייל נייגר: כן, אדוני היושב ראש.
אייל נייגר: נייגר, מייצג את חברת נמל אשדוד.
אייל נייגר: הפתרון לגבי הדירקטורים יוצר בעיה בנושא של הנמלים כי בנמלים, צריך להבין, יצרו מבנה מיוחד במסגרתו ישנה חברה מנהלת אחת עבור כל קופות הנמלים.
אייל נייגר: זאת אומרת, אנחנו מדברים אפקטיבית על הקופות של נמל אשדוד, נמל חיפה וקופה שמתייחסת לעובדי חנ"י, בעצם לפנסיונרים.
אייל נייגר: הפתרון שהוצע כאן מדבר על נציג אחד למעסיקים כאשר יש כאן יותר ממעסיק אחד עקב המבנה המיוחד הזה של חברה מנהלת שמטפלת בכמה קופות, בכמה מעסיקים.
אייל נייגר: לכן הדבר הזה חייב לקבל פתרון באופן שכל אחד מהמעסיקים בתוך החברה המנהלת המיוחדת הזאת יקבל ייצוג כפי שהתכוונו.
אייל נייגר: אחרת תהיה כאן בעיה כאשר יש מושב אחד לשלושה מעסיקים.
ענת מימון: הם מודעים למצב הזה והם עדיין מתעקשים שזה יהיה נציג אחד.
ענת מימון: כיום יש לכם שני נציגים?
אייל נייגר: כרגע יש תקנות שמטפלות בנושא של ניגוד עניינים ומבחינתנו שיישאר כך.
משה גפני: הראל, אתה יכול להשיב לו? או אפרת תשיב.
משה גפני: לא חשוב לי, אבל תנו תשובה.
הראל שרעבי: בנוסח אותו הצענו בהתחלה, עמדתנו הייתה שבכלל אין מקום לנציגים.
הראל שרעבי: בעקבות בקשת הוועדה השארנו את המצב הקיים שאומר נציג אחד לעובדים ונציג אחד למעבידים.
הראל שרעבי: אנחנו סבורים שמעבר לכך זה נוגד ממש את כל העקרונות של ממשל תאגידי בקופות גמל ואנחנו מתנגדים להוסיף יותר מנציג אחד לכל אחד.
ענת מימון: לא הבנתי מה המצב היום.
הראל שרעבי: אחד לאחד.
אייל נייגר: המצב היום הוא שבכללים יש טיפול בנושא של ניגוד עניינים וזה לא מגדיר איזו כמות אלא זה מגדיר את המהות של העניין.
אייל נייגר: זאת אומרת, נציגי עובדים ומעסיקים לא ייחשבו כמי שנמצאים בניגוד עניינים.
שגית אפיק: התוספת של הדירקטורים, הסעיף הזה של מינוי דירקטורים, היא לא בתקנות האלה.
הראל שרעבי: זה בתקנות דירקטוריון וועדותיו.
שגית אפיק: זאת אומרת שצריך לתקן את זה בתקנות אחרות.
הראל שרעבי: בתקנות דירקטורים וועדותיו.
שגית אפיק: אתם תעבירו אלינו נוסח?
שגית אפיק: יש כאן תוספת שמבוקשת שהיא לא בתקנות שנמצאות כרגע בפני הוועדה, אבל ככל שזה מוסכם על כולם, משרד האוצר יעביר אלינו נוסח מתוקן לתקנות האחרות.
הראל שרעבי: הנוסח מוכן.
שגית אפיק: זה ייכנס בתקנות הפיקוח על שירותים פיננסיים (ביטוח) (דירקטוריון וועדותיו).
שגית אפיק: אתם תביאו את התיקון לאישור הוועדה.
אייל נייגר: אנחנו מבקשים שיינתן פתרון לבעיה.
שכיב מוראד שנאן: אני לא צחקתי בבקשתי קודם לכן.
פניה קירשנבאום: שיהיה גם דובר רוסית.
שכיב מוראד שנאן: יהיה בן מיעוטים שהוא דובר רוסית.
קריאה: אם אנחנו מוסיפים דירקטורים בנמלים, זה צריך להיות אחד.
קריאה: גם נציגי העובדים צריכים להיות.
משה גפני: אם נחליט להוסיף.
פניה קירשנבאום: יש לי שאלה אליך.
פניה קירשנבאום: אתה אמרת שלא חייבים לעבור לקופות והתקנות מאפשרות לנהל את זה בנאמנות, כפי שזה נוהל עד היום.
פניה קירשנבאום: זה מה שאתה אומר?
הראל שרעבי: אני אומר שהתקנות לא מתייחסות לחובה להקים קופה.
הראל שרעבי: התקנות רק מסדירות, אם מקימים קופה, איך עושים את זה.
פניה קירשנבאום: אם הם מנהלים את זה בנאמנות, היום אם הם עוברים לקופה, הם מקבלים ואם הם נשארים, אתה משאיר להם את הפטור ממס הכנסה.
הראל שרעבי: אני לא נציג מס הכנסה.
הראל שרעבי: אם אני מבין נכון, כיום יש להם הסדר זמני בגלל שהקופות טרם קמו.
הראל שרעבי: יש להם חובה מכוח דין אחר ולא מכוח התקנות הללו.
הראל שרעבי: יש להם חובה בחוק להקים קופה.
פניה קירשנבאום: יש חובה להקים קופה.
הראל שרעבי: לא מכוח התקנות.
הראל שרעבי: החובה כבר קיימת.
ליאת גרבר: יש הוראות.
ליאת גרבר: עד שהם מקימים קופה, יש להם פטור.
ליאת גרבר: מאריכים להם אותו.
פניה קירשנבאום: אני עדיין לא מבינה למה לחייב אותם להקים קופה אם זה מנוהל בסדר, אם המעסיק נושא באחריות לפנסיה של העובדים שלו והמדינה לא מעורבת בזה.
פניה קירשנבאום: למה צריך לבחוש ולקלקל את מה שטוב?
ליאת גרבר: זאת כבר מדיניות.
פניה קירשנבאום: אם משהו לא מנוהל טוב, צריך להעביר חוק וצריך להתערב, לשפר ולשדרג, אבל מה שמנוהל טוב, האחריות היא לא של המדינה אלא האחריות המלאה של המעסיק ולכן מה אנחנו צריכים להתערב להם בעניינים שלהם ולומר לא, מה שהם עושים, אנחנו רוצים עכשיו שיעשו אחרת?
פניה קירשנבאום: למה צריך לעשות את זה?
הראל שרעבי: אנחנו ודאי לא מתערבים אם להקים קופה או לא.
הראל שרעבי: אנחנו אומרים שאם רוצים להקים קופה, כך צריך להקים אותה.
הראל שרעבי: אנחנו לא כופים.
פניה קירשנבאום: לא אתם, אבל הם אומרים שכן צריך להקים קופה.
משה גפני: הדיון הזה התקיים.
הראל שרעבי: יש חוק.
הראל שרעבי: חוק הנמלים קובע.
הראל שרעבי: יש חוקים שקובעים את זה.
משה גפני: את לא אומרת אחרת ממנו.
משה גפני: הוא אומר שכאשר הולכים להקים, הם אומרים שכך צריך להקים את זה.
פניה קירשנבאום: נכון, אבל אני אומרת שצריך להקים במקום בו יש תקלה והוא לא מנוהל טוב.
פניה קירשנבאום: במקום שזה מנוהל טוב, למה צריך להיכנס לשם ולהקים?
הראל שרעבי: זה לא משהו שנתון לשיקול דעתנו.
הראל שרעבי: זה קבוע בחוק.
הראל שרעבי: החוק קבע שצריך להקים.
פניה קירשנבאום: אני מבינה שאפשר עכשיו להעביר חוק שמחזיר את זה בחזרה.
משה גפני: על זה צריך חוק.
משה גפני: אנחנו לא עוסקים בחקיקה.
משה גפני: סמנכ"ל חברת נמלי ישראל ביקש את רשות הדיבור.
רישאר בן חיים: תודה רבה.
רישאר בן חיים: אותה קופה מרכזית שאנחנו נדרשים להקים ולהעביר אליה את הסכומים היא מרכזת את האחריות ואת הטיפול של ארבע חברות ביחד.
רישאר בן חיים: היא ייחודית בעניין הזה.
רישאר בן חיים: לכן אנחנו מאוד מבקשים שלפחות יהיו שני דירקטורים מטעם המעביד ושני דירקטורים מטעם העובדים, כדי לתת איזושהי נציגות מינימליסטית לעניין הזה, בעיקר שכרגע בניהול של הקופות ושל הכספים הנציגות הזאת קיימת.
רישאר בן חיים: כך זה מתבצע וזה מתבצע טוב.
רישאר בן חיים: הדבר השני שמעלה חברת הכנסת הוא שאנחנו מצטווים להעביר את הכספים לניהול חיצוני ולוקחים מאתנו את הסמכות על הצורה בה מנהלים ובאיזה דרך מנהלים את הכסף, אבל משאירים לנו את האחריות למלא את השיק כל פעם שיש גירעון ככל שיהיה כזה.
רישאר בן חיים: עד עכשיו אנחנו מנהלים את הקופה כבר עשרות שנים ומעולם לא נדרשנו לשים שקל אחד מהחברות לתוך הקופה.
רישאר בן חיים: בעניין הזה אנחנו צריכים הגנה שבין היתר תינתן על ידי ייצוג הולם של דירקטורים.
ציון פיניאן: שאלתי שאלה לגבי העובדים.
ציון פיניאן: אחריות לפנסיונרים.
משה גפני: אנחנו נאשר את התקנות שמונחות לפנינו.
משה גפני: אתם אמורים להביא את התקנות עליהן דיברתם קודם.
משה גפני: תנהלו אתם את הדיונים.
הראל שרעבי: כולל הנושא שלה דירקטורים?
שגית אפיק: הנושא של הדירקטורים לא ייכנס כרגע לנוסח כיוון שעדיין יש אי אילו מחלוקות.
קריאה: שהאחד והאחד כן ייכנס.
ענת מימון: אבל הם לא מסכימים.
קריאה: הם כן מסכימים, על האחד ואחד.
קריאה: על זה הם כן מסכימים.
ענת שביט: אני יועצת משפטית חיצונית לחברת נמלי ישראל.
ענת שביט: אני מבקשת שבנסיבות בהן דובר כרגע על העברת הנושא של הדירקטורים לתקנות נפרדות, עד שלא יועבר ולא יוסדר הנושא של הדירקטוריון בתקנות החדשות.
שגית אפיק: לא להעביר.
שגית אפיק: הדירקטורים נמצאים בתקנות נפרדות שלא מונחות כרגע בפני הוועדה.
ענת שביט: אני רוצה להעיר על זה משהו.
ענת שביט: במסגרת התקנות האלה מתבקש ביטול של תקנות קופות הגמל.
ענת שביט: תקנות קופות הגמל, סעיף 49(ז) קובע כבר היום ייצוג בדירקטוריון.
ענת שביט: אני מבקשת שהסעיף הזה לא יבוטל עד שלא יוסדר נושא הדירקטוריון בתקנות החדשות.
שגית אפיק: בקופות הגמל יש אחד ואחד.
אייל נייגר: אין מגבלה.
אייל נייגר: זה טיפול בניגוד עניינים.
שגית אפיק: למה אין מגבלה?
שגית אפיק: יש אחד ואחד.
עו"ד אייל נייגר: זה טיפול בניגוד עניינים.
אפרת פרוקצ'יה: יהיה אחד ואחד ומקסימום אחרי דיונים נתקן את זה במידת הצורך.
משה גפני: אנחנו מצביעים על תקנות הפיקוח על שירותים פיננסיים (קופות גמל) (כללים לניהול קופת גמל מרכזית לקצבה), התשע"ב-2012 ותקנות מס הכנסה (כללים לאישור ולניהול קופות גמל) (תיקון), התשע"א-2011.
שגית אפיק: ענת תאמר מה השינויים.
ענת מימון: יש לנו שלושה שינויים.
ענת מימון: האחד לעניין הגמלאים, כאשר הפריסה היא לשנתיים עם אפשרות להאריך בשנה בנסיבות מיוחדות.
ענת מימון: השינוי השני הוא בסעיף 6, שם אנחנו מוסיפים את אחריות מעביד כפי הנוסח שהיה.
ענת מימון: השינוי השלישי הוא שלגבי הדירקטוריון אנחנו מעבירים שינוי של תקנות הדירקטוריון, נציג ונציג וככל שיהיו הסכמות אחרות, זה יובא בפני הוועדה בנפרד.
משה גפני: הצבעה אחת?
משה גפני: על סדר היום מניעת סגירת מפעל בריל - דיווח.
משה גפני: במהלך הדיונים, יש נושאים שאנחנו עוסקים בהם בהתנדבות.
משה גפני: זה לא תפקיד ועדת הכספים אלא זה תפקיד הממשלה והתפקיד הוא למנוע סגירת מפעלים כך שאנשים ייכנסו למעגל האבטלה.
משה גפני: כל אחד בפני עצמו, הוא עולם מלא והמשמעות שאין לו עבודה, היא משמעות קריטית.
משה גפני: אנחנו בהתנדבות נכנסנו לסוגיות רבות מהסוג הזה עליהן אנחנו מדווחים עכשיו.
משה גפני: אחד הנושאים היה מפעל בריל, מפעל לייצור נעלים שייצר עבור משרד הביטחון.
משה גפני: משרד הביטחון החליט לקנות את הנעליים מארצות הברית וממילא המפעל עמד להיסגר.
משה גפני: היו כאן נציגי העובדים, כ-120 עובדים, והמשמעות היא שהמפעל נסגר והם יוצאים למעגל האבטלה.
משה גפני: אנחנו נכנסנו לעניין ועצרנו תקציבים מסוימים של משרד הביטחון.
משה גפני: זאת הייתה הצעה של חבר הכנסת שלמה מולה וחבר הכנסת איתן כבל.
משה גפני: ביקשתי מחבר הכנסת איתן כבל שייכנס לעניין כמו צוותים רבים שאנחנו מקימים בוועדה לנושאים שונים מהסוג הזה.
משה גפני: התנהל משא ומתן יחד עם מנהל הוועדה טמיר כהן, משא ומתן ארוך ומייגע שבאמת היה קשה.
משה גפני: אני לא מאחל לאיראנים להתעסק עם משרד הביטחון.
משה גפני: אנחנו הרגשנו מה זה.
משה גפני: בסופו של דבר הגענו להסכמה שייצור הנעליים במפעל בריל יעמוד על 63 אלף.
משה גפני: זה אומר שהעובדים לא יפוטרו.
משה גפני: מנכ"ל המפעל התבקש על ידינו שלא לפטר עובדים ואכן כך היה.
משה גפני: חבר הכנסת איתן כבל, בבקשה.
איתן כבל: קודם כל, כפי שאמרת, חבר הכנסת שלמה מולה ואנכי בזמנו הגשנו בקשה לדיון מהיר לגבי סגירת או העלאת הנושא כתוצאה מהעובדה שמערכת הביטחון הודיעה על הפסקת רכישת נעליים צבאיות ממפעל בריל, דבר שיכול היה לגרום לכך שהמפעל עלול היה להיסגר וכפי שציינת העובדים היו הולכים הביתה.
איתן כבל: אני מודה לך על שהחלטת להיכנס לעובי הקורה והטלת עלי להיות הבורר או להיכנס לעובי הקורה בנושא הזה.
איתן כבל: אני קודם כל רוצה להודות לטמיר, מנהל הוועדה.
איתן כבל: אני מכיר את טמיר הרבה שנים.
איתן כבל: לפעמים בתמצית של זמן, אתה יודע להכיר אנשים וללמוד עליהם הרבה יותר ממה שנדמה לך שאתה מכיר.
איתן כבל: עשית עבודה יוצאת מן הכלל.
איתן כבל: אני יכול לומר שבלעדיך לא היינו מגיעים להסכמים האלה.
איתן כבל: יחד עם זאת, אני רוצה לומר כמה דברים לך אדוני היושב ראש, לכל חברי הוועדה, למערכת הביטחון ולמפעל בריל.
איתן כבל: אני חושש שאנחנו עלולים למצוא את עצמנו בשנה הבאה או בעוד שנתיים באותו מקום.
איתן כבל: אני רוצה לפרוטוקול שייאמרו דברים ברורים כדי שנמנע מעצמנו את הסאגה הזאת.
איתן כבל: הרי זה לא יהיה מצב שבו כל פעם מערכת הביטחון, בגלל עניינים שקליים ודולריים כאלה ואחרים תקבל החלטות.
איתן כבל: מצד שני, חשוב שיהיה ברור לבריל שזה לא רק שאנחנו מתערבים כדי לגרום לכך שתהיה עבודה בארץ, שזה דבר בעל חשיבות מרכזית ובוודאי בשביל אדם כמוני שגם התמודד לתפקיד יושב ראש ההסתדרות.
איתן כבל: הנעליים צריכות להיות נעליים הכי טובות והכי נוחות לחיילי צה"ל.
איתן כבל: זאת נקודת מוצא לא פחות חשובה מכך שתהיה עבודה בישראל.
איתן כבל: לכן בפרק הזמן הזה שיש לנו לפחות את השנה הקרובה שנותנת לנו את מרחב הזמן, אני מצפה ואני תובע, אדוני יושב ראש הוועדה – ואני אומר את זה גם לך, טמיר, כי אנחנו נצטרך לעקוב אחרי העניין הזה – ששני הגורמים, מערכת הביטחון מצד אחד ומפעל בריל מצד שני, יפעלו על פי מתווים כאלה – לא נפתח כאן את כל הדיון על הנעל שאתם מפתחים בימים אלה שאמורה לעמוד בסטנדרט גבוה – כך שנמצא את עצמנו במצב שמערכת הביטחון, לא תהיה לה ברירה גם אם היא תרצה להתחמק הפתרון הוא פתרון נקודתי וחשוב שהדברים ייאמרו.
איתן כבל: אנחנו עכשיו מצאנו את הפתרון אבל חשוב שהפתרון יהיה ארוך טווח.
איתן כבל: אנחנו נבדוק את הדברים האלה מקרוב, גם במערכת הביטחון וגם מול המפעל.
משה גפני: אני רוצה לקדם בברכה את חבר הכנסת עתניאל שנלר שהצטרף לוועדת הכספים.
משה גפני: ברכותיי.
משה גפני: הוועדה הזאת היא ועדה מאוד מעניינת.
עתניאל שנלר: עוד נראה.
עתניאל שנלר: בינתיים אני מקשיב.
עתניאל שנלר: אני רואה שאתם מייצרים נעליים בעבודה עברית וזה מאוד משמח.
משה גפני: לגבי הנעליים אני לא כל כך יודע, אבל אני יודע שכתוצאה מהפעילות הזאת 120 עובדים לא הולכים הביתה.
משה גפני: זאת ועדה שמשתדלת לעשות דברים טובים.
איתן כבל: גפני לא מבין בנעליים גבוהות.
משה גפני: יש כאלה שאומרים שבשנה הבאה יצטרכו יותר נעליים.
יצחק וקנין: לפחות לפי המתווה של פלסנר, עוד 6,000.